บางรักซอย 9/1

บางรักซอย 9/1 เป็นละครโทรทัศน์ประเภทซิตคอม สร้างโดยเดอะ วัน เอ็นเตอร์ไพรส์ กำกับการแสดงโดยพงษ์ศักดิ์ ฉิมเจริญ และเสกสรรค์ สิงอุไร นำแสดงโดยศักดิ์สิทธิ์ แท่งทอง, พิยดา จุฑารัตนกุล, ตงตง เดอะสตาร์ 12 และกรณิศ เล้าสุบินประเสริฐ (อ๊ะอาย เดอะวอยซ์คิดส์ 2) เป็นเรื่องราวความรักความอลวนต่อจาก "บางรักซอย 9" ของชัดเจนและแป้ง ที่ส่งต่อถึงรุ่นลูกอย่างชัดแจ้งและแป้งหอม ออกอากาศทางช่องวัน ในช่วง วันขำดี คอเมดี้ที่สองทุ่ม ทุกวันอังคาร เวลา 20.00–20.30 น. ก่อนละครดีดูที่ช่องวันประจำวันอังคาร เริ่มออกอากาศวันที่ 4 ตุลาคม พ.ศ. 2559 เฉพาะวันที่ 22 พฤศจิกายน พ.ศ. 2559 – 30 พฤษภาคม พ.ศ. 2560 เพิ่มเวลาเป็น 19.45–20.30 น. ต่อมาในวันที่ 6 มิถุนายน พ.ศ. 2560 ได้ปรับเวลาการออกอากาศให้มาเร็วขึ้นกว่าเดิมและเพิ่มเวลาเป็น 19.15–20.15 น. และล่าสุดตั้งแต่วันที่ 13 มิถุนายน พ.ศ. 2560 เป็นต้นไป พบกับเวลาใหม่เป็น 19.10–19.55 น. ตั้งแต่ 28 พฤศจิกายน พ.ศ. 2560 เป็นเวลา 19.00–20.00 น. และซิตคอมเรื่องนี้จะออกอากาศเป็นตอนสุดท้ายของฤดูกาลที่ 1 ในวันที่ 19 ธันวาคม พ.ศ. 2560 ตั้งแต่วันที่ 14 มกราคม พ.ศ. 2561 ฤดูกาลที่ 2 จะกลับมาออกอากาศในวันและเวลาใหม่ ทุกวันอาทิตย์ 17.00–18.00 น.

"บางรักซอย 9/1" เรื่องราวที่ถ่ายทอดถึงชีวิตของ "บางรักซอย 9" ระหว่างปี พ.ศ. 2546–2555 ซึ่งภาคแรกคือเรื่องของลูกสาวเจ้าของบ้านเช่า มีความฝันอย่างเปิดร้านเบเกอรีแต่ต้องคอยทำเค้กขายตามบ้านกับเป็นครูสอนพิเศษไปวัน ๆ กับสถาปนิกหนุ่มที่เป็นคนเช่าบ้าน โดยทั้งคู่ต่างชอบกันแต่ไม่กล้าบอก เพราะกลัวเสียหน้า กับมีอุปสรรคต่าง ๆ คือหมียวแฟนเก่าเจนมาก่อกวน ปูนิ่มลูกสาวเจ้านายเจนที่กุมความลับเจน (ความลับไม่มีอะไรเลย) พี่เต้ยรุ่นพี่ของแป้ง แล้วความรักก็จบลงเมื่อแป้งตกลงรับหมั้นเต้ย แต่พลังดวงกินผัวของแป้งลืมตาตื่นทำให้เต้ยถูกรถชน เจนจึงรีบไปถ่ายเลือดช่วย แต่เต้ยก็เสียชีวิต ต่อมาเจนมาปลอบแป้งจนความรักของทั้งคู่ก่อตัวเป็นรูปร่างคือ ลำดวนไปฟังผิดว่าเจนทำเหมียวท้อง กับให้ทำแท้ง พอแป้งไปถามเจน จนเจนบอกว่าไม่ได้ทำ กับเผลอบอกชอบแป้งไป แป้งก็ตีตัวออกห่าง แต่พอรู้ว่าก่อนเต้ยตาย ช่วยกลับมาให้เลือดรักษาคุณเต้ย จนแป้งเริ่มชอบเจน แต่เจนที่ไม่เห็นความหวังคิดกลับสุพรรณ พอแป้งรู้จึงหน้าด้านมาตามง้อ จนทั้งคู่แอบคบกัน แต่คนใกล้ตัวทั้งคู่ก็มาจับได้ทีละคน ชายเหวงที่ป้าจันทร์เรียกมาดูตัวแป้งก็จับได้ใส่ความเจน เจนแฉตัวเองกับน้าเยาว์ ทำคะแนนได้มาก แต่บริษัทเจนก็เจ๊ง เจนแมน รวยจึงรีบลาออกมาเป็นบริษัทที่บ้านเช่าเจนคอยทำงานออกแบบหาเงินจากลูกค้าเก่า ๆ พอเจนเห็นความรักของแมนกับคุณรินที่จบแบบสายเกินไป จึงคิดขอแป้งแต่งงาน ชายเหวงก็ทำตาม จนเรื่องจนวุ่นวายกับน้าเยาว์เข้าโรงพยาบาล พอพ่อเลี้ยงแป้งมาช่วยให้เจนกับแป้งแต่งงานกัน แต่พลังดวงกินผัวของแป้งก็หวังฆ่าเจนกับป๊าอ่ำจนรถชน ทางเจนรอดแต่ความจำเสื่อม พอแป้งถามประโยคประจำตัว เจนกลับมาจำได้ พอเจนหายดี กลับมาแต่งงานกัน แต่ต้องย้ายที่แต่งงานไปแต่งที่สุพรรณ เพราะป๊าอ่ำเอาคืนเรื่องพาเจนกับแป้งย้ายไปสุพรรณไม่ได้ น้าเยาว์จึงต้องยอม

แต่ชีวิตแต่งงานก็ดันมาจบลง เพราะคุณเอ๋ยใส่ความเจน จนแป้งขอหย่า พอคุณเอ๋ยมาขอโทษแป้ง ทุกคนพบจดหมายบอกลาของเจน คิดว่าเจนฆ่าตัวตาย จึงรีบออกตามหา แท้จริงเจนคิดย้ายไปเมืองนอกแล้วค่อยกลับไทย แต่พอเจนรู้ว่าแป้งหน้าด้านมาขอคืนดีก็กลับไปคืนดี แต่พลังดวงกินผัวของแป้งทำให้เจนโคม่าไปนาน จนความจำเสื่อมไปเป็นปี แป้งจึงทำตัวหน้าด้านดูแลเจน พอเจนโดนไฟช็อตจากเครื่องใช้ไฟฟ้าลัดวงจรก็กลับมาจำได้ถึงขนาดลามปามคนไปทั่ว แต่จามไปทีความจำเสื่อมดังเดิม กับน้ายีตัวอัปมงคลของตระกูล มาสร้างความปั่นป่วนให้กับทุกคนตกอับ ทางแป้งเครียดที่หาทางให้เจนกลับมาจำไม่ได้ ถึงขั้นเข้าโรงพยาบาล หมอมาบอกว่าแป้งท้อง เจนเริ่มทำตัวในฐานะพ่อคน ชีวิตเริ่มจะมีสิ่งดี ๆ แต่ก็มีไม่นาน เพราะพลังดวงกินผัวของแป้งยิ่งรุนแรงหมายฆ่าเจนให้ได้ คือคำทำนายในฝัน รวยสู่ขอลำดวนเพราะคิดว่าท้อง พอลำดวนไม่ท้องก็ให้โอกาสให้รวยจะพิสูจน์ตัวเอง ทางเจนไปทำงานไกลจนถูกแป้งพาลเรียกให้กลับบ้าน จนเจนนั่งมอไซต์รับจ้างตกน้ำ แป้งกลัวว่าจะเป็นจริงจึงหาทางป้องกัน แต่แป้งพาลเกินไปไม่ยอมดูที่เหตุ จนทุกอย่างเป็นจริงตามฝัน เจนโคม่าอีกครั้ง ทุกคนไปอยู่เฝ้า พอเจนหายดีกลับมาบ้าน ความจำเสื่อมหนักกว่าเก่าถึงขั้นปัญญาอ่อน แต่พอรวยเผลอพูดประโยคประจำตัวของเจนตอนจีบลำดวน ทำให้เจนจำได้อีกครั้ง จนพลังดวงกินผัวของแป้งหายไป เรื่องราวความรักของเจนกับแป้งกลับมาอีกครั้ง โดยเจนที่ได้ประสบการณ์ตอนความจำเสื่อมเรื่องที่กำลังมีลูก ทำให้เจนไม่กลัว เพราะก่อนเจนความจำเสื่อมเคยบอกว่ากลัวเรื่องมีลูก ถ้าแป้งท้องก่อนเจนความจำเสื่อม เจนคงเป็นบ้าตาย แต่ปัญหาสุดท้ายคือ ตั้งชื่อลูก เพราะทุกคนจะตั้งชื่อให้ลูก ทางเจนคิดไม่ได้ จึงตั้งชื่อง่าย ๆ อย่างชัดแจ้งหรือ เรียกสั้น ๆ ว่า แจ้ง

เจนกับแป้งมีลูกชายชื่อ ชัดแจ้ง ลูกสาวชื่อ แป้งหอม

พอผ่านไป 16 ปี คือในปี พ.ศ. 2571 จากบางรักซอย 9 ถูกทำถนนเพิ่มซอยขึ้นจนกลายเป็นบางรักซอย 9/1 ส่วนคนรู้จักของเจนกับแป้งต่างแยกย้ายกันไปจนหมด ได้แก่

เนื้อเรื่องชีวิตวัยรุ่นของชัดแจ้งลูกชายคนโตของคู่พ่อแม่วัยทอง (เจนกับแป้ง) ถูกแม่วาดฝันให้เป็นหมอ กับปัญหาสุดป่วนในบ้านตลอดเวลา คือคบใครทิ้งไปทั่ว เพราะต้องการหารักแท้ จนเป็นเรื่อง โดยเรื่องเริ่มขึ้นเมื่อตอนวันปฐมนิเทศของโรงเรียน แป้งก็ไล่แมนออกจากบ้านเช่าให้ครอบครัวคุณอิฐมาอยู่แทน คุณอิฐติดงานไกด์ที่เกาหลี จึงให้ลูก 2 คนคือ "เอิร์ธ" กับ "ไอซ์" มาอยู่ แต่แจ้งก็ดันมีปัญหาคือ ตอนแรกชอบไอซ์ พอตกเย็นเล่นบาสกับเอิร์ธรู้สึกสนุก จนเข้าใจผิดคิดว่าเป็นเกย์รึเปล่า เพราะคำแนะนำผิด ๆ ตอนแรกของเจน แมนก็หาทางกลับมาเช่าบ้านแต่ล้มเหลว แป้งหอมที่เก็บปัญหาที่ก่อจนใหญ่กว่าเดิม เพราะทำตามเพื่อนและคิดมากตามประสาวัยรุ่น กับแอบชอบเอิร์ธ

พอเฮียหมูที่หลอกผู้หญิงรุ่นลูกกลับมาแต่งงาน ถูกพวกเจนเตือนสติ จึงไปบอกความจริงจึงโดนเลิก ย้ายไปอยู่กับแมนที่คอนโด ทางอาจารย์กมลที่มีเรื่องกับเอิร์ธในอดีตย้ายมาสอน จนแป้งก่อเรื่องทำให้ทั้งโรงเรียนรู้เรื่อง พอพวกแจ้งได้หลักฐานเอาผิด อาจารย์กมลเกือบฆ่าตัวตายแต่พวกเจนเตือนสติทัน วันต่อมาอาจารย์กมลคิดย้ายงานไปประจำที่อื่นก็ขอโทษกับบอกลาเอิร์ธ โดยขอห้ามเลิกว่าภาพเพราะอดีต ซึ่งเอิร์ธก็ยอม ทางแจ้งที่พ่อแม่รู้เรื่อง กับไอซ์มาบอกชอบจึงไปปรึกษาจิตแพทย์ เจนคอยบอกลูกคุณอิฐอย่าถือโทษถ้าแจ้งทำอะไรผิดกับขอโทษ จนทั้งคู่ก็ยอม ฝั่งคุณอิฐคิดพาลูกย้ายไปสิงคโปร์ แป้งหอมคิดขัดขวางจนแป้งจับได้ว่าแอบชอบเอิร์ธ แจ้งที่เครียดเพราะเอิร์ธมาเซ้าซี้เกินไปจนเผลอบอกเรื่องตน ช่วงไปเที่ยวที่สวนผึ้ง เจนกับแป้งขอให้ลูกคุณอิฐ รีบคุยปรับความเข้าใจกับแจ้ง จนทั้ง 3 ดีกัน ส่วนแป้งหอมเลือกเก็บความทรงจำ หลังจากนั้นคุณอิฐพาลูกย้ายไปสิงคโปร์ แจ้งก็หายสับสน แมนกลับมาเช่าบ้านเจนดังเดิม

ปี พ.ศ. 2573 แจ้งอยู่ม.6 กลับมานิสัยเสียคบแล้วทิ้งเหมือนเดิม ป้าจันทร์ย้ายมาอยู่ชั่วคราวจนทั้งบ้านมีระเบียบมากขึ้น แจ้งเก็บกดจึงก่อเรื่อง แอบกินเหล้ากับเพื่อน, ขโมยรถเจนขับหนีเที่ยว, โดนตำรวจจับข้อหาเมาแล้วขับ พวกผู้ใหญ่หมดความเชื่อถือแจ้ง ทำให้ป้าจันทร์ตัดสินใจย้ายมาดูแลหลาน รวยมาค้างบ้านแมน เพราะมีธุระเรื่องงานที่กรุงเทพกับหนีเที่ยว เฮียหมูกลับมาเปิดร้านอีกครั้ง โจ๊กเพื่อนสนิทเนรคุณชวนแจ้งเข้าวง ทางแจ้งพบรักใหม่กับผู้หญิงที่ชื่อมิวสิค จนมีเรื่องวุ่นวายมากกว่าเดิม

แจ้งกับมิวสิค จากกัดกันเป็นสนิทกัน แมนถูกเจ๋งเซอร์ไพรส์ก็ดีใจ คิดให้เจ๋งกลับไทย แต่เจ๋งทำไม่ได้ จึงให้แมนไปอยู่ที่เมืองนอกแทน แมนจึงเตรียมตัว แป้งกอมเสียใจเรื่องเอิร์ธมีแฟน ถูกโจ๊กปลอบจึงหันมาชอบโจ๊ก ป้าจันทร์ปิดบังเรื่องตนป่วย พอแจ้งขอคบมิวสิค ป้าจันทร์ก็ห้ามจนอาการป่วยกำเริบ เจนกับแป้งจึงขอร้องเรื่องแจ้งคบใครจนป้าจันทร์ยอม ถ้าแจ้งสอบหมอติด แจ้งจึงตั้งใจเรียนอย่างหนัก ในวันสอบ โจรมาวิ่งราวจับแป้งหอมเป็นตัวประกัน แจ้งกับโจ๊กเสียเวลากับโจรมาก พอโจรหนีไป ทั้งคู่รีบไปสอบแต่สายเป็นชั่วโมง แต่โชคดีที่มีอัดคลิปเรื่องโจรมา จนมอไซรับจ้างนำมาให้ครูดู ครูจึงยอมให้สอบ หลังสอบเสร็จ แมนก็บอกลาทุกคนไปอเมริกา

3 เดือนต่อมา แจ้งกับโจ๊กเรียนจบพอดี ทั้งบ้านรีบเปิดคอมดูผลสอบติดหมอ แต่เนื้อเรื่องถูกตัดจบไปก่อน ไม่รู้ว่าสอบติดหรือไม่ ทำเอาคนดูต่างไม่พอใจกันมาก